**ДОГОВОР**

**ЗА изпълнение на смр на обект:**

**инженеринг – проектиране и строителство на обект „Аварийно-възстановителни работи по почистване и укрепване на речно корито по поречието на р. Стара река в регулационните граници на село Голема Раковица, община Елин Пелин"**

**№ ……………….**

Днес, ……………2015 г., в гр. Елин Пелин, между:

1. ОБЩИНА ЕЛИН ПЕЛИН, наричана по-долу ”ВЪЗЛОЖИТЕЛ”, с адрес: град Елин Пелин, ………………… , с БУЛСТАТ/ЕИК:..................., представлявана от ……………… – Кмет на Община Елин Пелин, от една страна, и ………………. - главен счетоводител в Община Елин Пелин от една страна, и

2. ………………….., наричано по долу „ИЗПЪЛНИТЕЛ” представлявано от ……………………….…………. – .................................., със седалище и адрес на управление ………………………………, вписано в Агенцията по вписванията с ЕИК ……………………………………., телефон ....................., факс ..................................., e-mail ……………………………..,

се сключи настоящия договор за следното:

# І. ПРЕДМЕТ НА ДОГОВОРА

**Чл. 1.** **(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се съгласява срещу заплащане на Цената за изпълнение на Договора, надлежно да извърши инженеринг – проектиране и строителство на обект **„Аварийно-възстановителни работи по почистване и укрепване на речно корито по поречието на р. Стара река в регулационните граници на село Голема Раковица, община Елин Пелин"**

**(2)** При изпълнение на строително-монтажните работи (СМР), ИЗПЪЛНИТЕЛЯТ е длъжен да спазва изискванията на Закона за устройството на територията, Наредба № 3 от 31.07.2003 г. за съставяне на актове и протоколи по време на строителството, Наредба 2 от 2004 г. за минималните изисквания за здравословни и безопасни условия на труд при извършване на строителни и монтажни работи, както и всички други действащи нормативни актове в Република България, приложими към дейностите, предмет на този договор.

(3) Изпълнението на договора ще бъде разделяно на етапи, съгласно изготвеният работен/технически проект, като за всеки етап Изпълнителят ще получава възлагателно писмо, в което ще бъде описано количеството работи, като след всяко писмо ще бъде изготвян анекс към настоящият договор, описващ количество, срок и стойност за извършване на конкретните работи.

# ІІ. СРОК НА ДОГОВОРА

**Чл. 2. (1)** Срокът за изпълнение на дейностите по Договора за цялото количество работи е ………… календарни дни считано от датата на получаване на възлагателно писмо от ВЪЗЛОЖИТЕЛЯ.

**(2)** В случай на спиране на строителството поради Форсмажорно обстоятелство срокът по ал.1 спира да тече.

**Чл. 3. (1)** Срокът за изпълнение на договора може да бъде удължаван само при Форсмажорни обстоятелства, които правят невъзможно цялостното завършване на Строежа.

**(2)** Ако **ИЗПЪЛНИТЕЛЯТ** счита, че има право на удължаване на срока за изпълнение на договора по която и да е клауза от този договор, то той следва да отправи искане до **ВЪЗЛОЖИТЕЛЯ** за удължаване на този срок. Искането се извършва писмено и следва да бъде направено **не по- късно от 5 /пет/ дни от датата**, на която **ИЗПЪЛНИТЕЛЯТ** е узнал за обстоятелството, даващо му право да направи искане за удължаване на срока, съгласно чл. 116 от ЗОП. В случай, че искането не е направено в рамките на срока по тази алинея, **ВЪЗЛОЖИТЕЛЯТ** може да откаже да удължи срока за изпълнение.

**(3)** При наличието на Форсмажорно обстоятелство иако **ИЗПЪЛНИТЕЛЯТ** е изпълнил задължението си за уведомяване **по чл. 3, ал. 2 от договора,** **ВЪЗЛОЖИТЕЛЯТ,** след получаване на мнението на **ИНВЕСТИТОРСКИЯТ КОНТРОЛ И СТРОИТЕЛНИЯТ НАДЗОР,** има една от следните възможности:

1. да определи по-късна дата за приключване на срока за изпълнение на договора, ако е налице искане от страна на **ИЗПЪЛНИТЕЛЯ** или

2. да упражни правото си за прекратяване на Договора съгласно чл. 11, т. 2 от Договора, в случай, че изпълнението на СМР е преустановено за период, по-голям от 30 /тридесет/ дни.

**(4)** В случаите по ал. 3, т. 1, **ВЪЗЛОЖИТЕЛЯТ** писмено уведомява **ИЗПЪЛНИТЕЛЯ** в 14-дневен срок от получаване на неговото искане. Страните подписват допълнително споразумение към Договора за удължаване на срока за изпълнение на договора, като времето, с което се удължава е съобразно с времетраенето на Форсмажорното обстоятелство.

**(5)** При наличието на Форсмажорно обстоятелство и ако изпълнението на СМР е преустановено за период, по-голям от 30 /тридесет/ дни от настъпването на Форсмажорното обстоятелство, **ИЗПЪЛНИТЕЛЯТ** също има право да прекрати Договора съгласно чл. 11, т.2 от Договора.

# III. ЦЕНА ЗА ИЗПЪЛНЕНИЕ НА ДОГОВОРА. ПЛАЩАНЕ НА ЦЕНАТА ЗА ИЗПЪЛНЕНИЕ НА ДОГОВОРА. КОНТРОЛ НА РАЗХОДИТЕ

**Чл. 4. (1)** Цената за изпълнение на Договора, дължима от **ВЪЗЛОЖИТЕЛЯ** на **ИЗПЪЛНИТЕЛЯ** е в размер на ………………../ ……………….. / без ДДС или в размер на ……………… /…………………../ с вкл. ДДС, съгласно направеното Ценово предложение, неразделна част от настоящият договор.

**(2) ИЗПЪЛНИТЕЛЯТ** потвърждава, че Цената за изпълнение на Договора е единственото възнаграждение за изпълнение на Дейностите по договораи **ВЪЗЛОЖИТЕЛЯТ** не дължи на **ИЗПЪЛНИТЕЛЯ** каквито и да било други суми. Цената за изпълнение на Договора не подлежи на промяна. Заплащането ще се извършва по реално извършени дейности, количества и цените на **ИЗПЪЛНИТЕЛЯ** в рамките на Договора.

**(3)** Стойностите, посочени в Количествено-стойностната сметка към офертата, са окончателни и не се променят при промени в цените на труда, Строителните продукти, Оборудването и др.

**(4)** В случай, че за сметка на определен вид работа от Количествено – стойностната сметка ще се изпълнява друг вид работа, разплащането й ще се извърши със заменителна таблица по образец и след одобрение на **ВЪЗЛОЖИТЕЛЯ.**

**(6)** Изпълнените количества СМР се сертифицират по договорените цени и действително изпълнените количества. Изплащането се допуска при наличие на съответните документи, доказващи качеството на извършваните видове СМР;

**(7)** Всички плащания към изпълнителя ще се извършват по банков път по сметка:

Банка ………..

BIC: …………….

IBAN: …………………………

**Чл. 5. (1)** По настоящия договор ще се извърши авансово плащане в размер на 50% от договорената сума в срок от 10 дни след предоставяне на фактура от страна на **ИЗПЪЛНИТЕЛЯ**.

**Чл. 6. (1)** Междинни плащания се извършват за реално изпълнени и актувани строително-монтажни работи, като общия размер на междинните плащания е до 90 /деветдесет/ % от стойността на договора, с включен ДДС.

**(2) Окончателното плащане** ще е сумата, равна на разликата между стойността на договора между **Възложителя** и **Изпълнителя** и общата сума от авансовото и междинните плащания. От него се приспадат всички неустойки, обезщетения и други дължими от **ИЗПЪЛНИТЕЛЯ**.

**Чл. 7.** **Окончателното плащане** ще се извърши след подписване от всички страни на **приемо-предавателен протокол за предаване на обекта от ИЗПЪЛНИТЕЛ на ВЪЗЛОЖИТЕЛ**, **в срок до 10 (десет) дни от датата на подписването му и издаване на фактура от страна на Изпълнителя**.

**IV. ОТГОВОРНОСТ ПРИ НЕИЗПЪЛНЕНИЕ**

**Чл. 8.** В случай, че **ИЗПЪЛНИТЕЛЯТ** не е завършил изпълнението до степен на **Съществено завършване** до Датата на приключване, както и когато изостава от сроковете по Графика за изпълнение на дейностите и забавата не се дължи на действия или актове на **ВЪЗЛОЖИТЕЛЯ** или Форсмажорно обстоятелство, или злонамерени действия (актове) на трети страни, различни от **ИЗПЪЛНИТЕЛЯ**, **ИЗПЪЛНИТЕЛЯТ** се задължава да плати неустойка на **ВЪЗЛОЖИТЕЛЯ** в размер на 0,5 % (нула цяло и пет процента) на ден от Цената за забавеното изпълнение, за всеки ден от забавеното изпълнение, но не повече от 10% (десет на сто) от Цената за изпълнение на Договора.

**Чл. 9.** При лошо или частично изпълнение на СМР **ИЗПЪЛНИТЕЛЯТ** дължи неустойка в пълен размер от стойността на СМР, които е следвало да бъдат изпълнени точно. За точно се има предвид съгласно предоставения от Възложителя работен проект, неговите одобрени изменения, подробните КСС;

**Чл. 10.**  За всяко друго неизпълнение на задължение по Договора, дефинирано изрично или квалифицирано като такова, включително без да е упоменато, но бъде доказано, че ще се счита за неизпълнение, **ИЗПЪЛНИТЕЛЯТ** дължи неустойка в размер на 5 % (пет на сто) от стойността на неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,5 % (нула цяло и пет десети процента) от Цената за изпълнение на Договора в агрегат**.**

**V. ПРЕКРАТЯВАНЕ НА ДОГОВОРА**

**Чл. 11.** Договорът се прекратява при следните случаи:

1. С окончателното му изпълнение;

2. По взаимно съгласие на страните, изразено в писмена форма;

3. При виновно неизпълнение на задълженията на една от страните по договора с 30-дневно писмено предизвестие от изправната до неизправната страна.

4. в случай, че в срок от 3 (три) месеца от подписването на договора не е осигурено финансиране на поръчката, всяка от страните ще може да прекрати договора едностранно без предизвестие и без да дължи за това финансови или други компенсации на другата страна. .

**Чл. 12.** Договорът се прекратява от **ВЪЗЛОЖИТЕЛЯ** с едностранно писмено уведомление без предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**:

а) при нарушения на изискванията за избягване конфликт на интереси;

б) при установени от компетентните органи измама или нередности, с които **ИЗПЪЛНИТЕЛЯТ** е засегнал интересите на Европейските общности и на българската държава и, за които **ИЗПЪЛНИТЕЛЯТ** отговаря по Договора;

в) при започване на процедура по ликвидация на **ИЗПЪЛНИТЕЛЯ**;

г) при откриване на производство по обявяване в несъстоятелност на **ИЗПЪЛНИТЕЛЯ;**

д) спрямо **ИЗПЪЛНИТЕЛЯ** се установи обстоятелство по чл. 54 от ЗОП;

**VI. ДРУГИ**

**Чл. 13.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще бъдат разрешавани от Арбитражния съд при Българската търговско-промишлена палата, съобразно с неговия Правилник за дела, основани на арбитражни споразумения*.*

Този Договор е изготвен и подписан в 2 (два) еднообразни екземпляра по един за всяка страна.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА ЕЛИН ПЕЛИН ……………………………**

**КМЕТ: /……….………………./**

**/ ……………….**/

Гл. счетоводител:

/………………/